Title: Ministerstvo vnútra Slovenskej republiky
Author: matri
Last saved by: tauferova
Company: mvsr

Nariadenie vlády Slovenskej republiky 
z  31. januára 2001
 
o zmene názvu obcí Šutovce a Sliače a o zmene a doplnení nariadenia vlády Slovenskej republiky č. 258/1996 Z. z., ktorým sa vydáva Zoznam obcí a vojenských obvodov tvoriacich jednotlivé okresy v znení neskorších predpisov 

	Vláda Slovenskej republiky podľa § 4 ods. 2 a § 10 zákona Národnej rady Slovenskej republiky č. 221/1996 Z.z. o územnom a správnom usporiadaní Slovenskej republiky nariaďuje:

Čl. I

§ 1

(1)	V  okrese Prievidza sa mení názov obce Šutovce na Šútovce.
(2)	V okrese Ružomberok sa mení názov obce Sliače na Liptovské Sliače.

Čl. II

Nariadenie vlády Slovenskej republiky č. 258/1996 Z.z., ktorým sa vydáva Zoznam obcí a vojenských obvodov tvoriacich jednotlivé okresy v znení nariadenia vlády Slovenskej republiky č. 180/1997 Z.z., nariadenia vlády Slovenskej republiky č. 71/1998 Z.z., nariadenia vlády Slovenskej republiky č. 403/1998 Z.z., nariadenia vlády Slovenskej republiky                 č. 167/1999 Z.z. a nariadenia vlády Slovenskej republiky č. 197/2000 Z.z. sa v prílohe mení a dopĺňa takto:
1.	V Trenčianskom kraji v okrese Prievidza sa pod poradovým číslom 47 slovo „Šutovce“ nahrádza slovom „Šútovce“.
2.	V Žilinskom kraji v okrese Ružomberok sa pod poradovým číslom 20 vypúšťa názov obce Sliače; obce pod doterajšími poradovými číslami 21 až 25 sa označujú poradovými číslami 20 až 24.
3.	V Žilinskom kraji v okrese Ružomberok sa pod poradové číslo 13 zaraďuje obec Liptovské Sliače; obce pod doterajšími poradovými číslami 13 až 24 sa označujú poradovými číslami 14 až 25.

Čl. III

	Toto nariadenie nadobúda účinnosť 1. júla 2001.

Mikuláš Dzurinda